Vittorio Bersezio/Le miserie 'd monsú Travet/pàgina 06
Sena quinta

Carlin a ven fora an piorand.

TRAVET Cos astu fait birichin?

CARLIN A l'è 'l specc c'a l'è rubatà.

TRAVET I t'avia ditlo ch't'tocheissi nen.

CARLIN J'eu pa tocà.

TRAVET (minaciandlo) Busiard...

CARLIN (corend da Madama) Ah mama! mama!

MADAMA TRAVET Là là: a l'è peui pa la fin dël mond për 'n specc.

TRAVET A valia quatr lire e mesa.

MADAMA TRAVET 'L tort a l'è to. Cosa lassësto sempre tut an aria! Là, Carlin, piora pi nen. ('L pcit a piora pi fort). Sta ciuto, sta ciuto, adess ch'i seurta i t'compro peui ij bombon e 'na dëmora.

TRAVET (Bela manera d'anlevé le masnà... Ah! s'i podeissa ocupemne mi!)

Leteratura piemontèisa
Vittorio Bersezio
Le miserie 'd monsú Travet